Pamantasang Makerere

Ang Pamantasang Makerere o Makerere University Kampala (MUK) sa Ingles ( mə-KAIR-uh-ree) ay ang pinakamalaki at ikatlong pinakamatandang institusyon ng mas mataas na pag-aaral sa Uganda, na unang itinatag bilang isang paaralang teknikal noong 1922. noong 1963, ito naging University of East Africa, nag-aalok ng mga kurso na humahantong sa pangkalahatang grado mula sa University of London. Ito ay naging isang malayang pambansang unibersidad noong 1970 nang ang University of East Africa ay hinati sa tatlong mga independiyenteng mga unibersidad: Unibersidad ng Nairobi (Kenya), Unibersidad ng Dar es Salaam (Tanzania), at Pamantasang Makarere. Ngayon, ang Pamantasang Makerere ay binubuo ng siyam na kolehiyo at isang paaralan na nag-aalok ng mga programa para sa 36,000 undergraduates at 4,000 postgraduates.

Ayon sa U.S. News & World Report, ang Makerere ay ang ikawalong pinakamahusay na unibersidad sa Afrika at ika-569 pinakamahusay na unibersidad sa buong mundo. Para naman sa Times Higher Education World University Rankings, para sa 2016 pagraranggo nito, ang unibersidad ay ang ika-apat sa Afrika.

Ilang taon matapos ang kasarinlan ng Uganda, ang Makerere ay naging isang sentro para sa mga aktibidad pampanitikan na malaki ang ambag sa kulturang makabayan ng rehiyon. Maraming mga kilalang mga manunulat, kabilang sina Nuruddin Farah, Ali Mazrui, David Rubadiri, Okello Oculi, Ngũgĩ wa Thiong'o, John Ruganda, Paul Theroux, V. S. Naipaul at Peter Nazareth, ay nasa Makerere sa isang punto ng kanilang karera sa pagsusulat at akademiya.

Mga akademikong yunit

Mga kolehiyo 
 Kolehiyo ng Agrikultura at Agham Pangkapaligiran
 Kolehiyo ng Negosyo at Agham sa Pamamahala
 Kolehiyo ng Pagtutuos at Agham sa Impormasyon
 Kolehiyo ng Edukasyon at Araling Eksternal
 Kolehiyo ng Enhinyeriya, Disenyo, Sining at Teknolohiya
 Kolehiyo ng Agham Pangkalusugan
 Kolehiyo ng Humanidades at Mga Agham Panlipunan
 Kolehiyo ng Likas na Agham
 Kolehiyo ng Pagbebeterinaryo, Pagkukunang Hayop, at BioSeguridad

Mga sanggunian 

Mga pamantasan